SPECTACOL UMANITAR LA ȘCOALA GIMNAZIALĂ „FERDINAND“

SPECTACOL UMANITAR LA ȘCOALA GIMNAZIALĂ „FERDINAND“

Am participat cu mare drag la spectacolul cu scop umanitar care a avut loc la Școala Gimnazială „Ferdinand”, ca omagiu adus Marii Uniri. Oameni cu suflet mare ne-am unit spre a împărți zâmbete și bucurii familiilor care au nevoie de ajutor. Alături de mine (mulțumesc pentru invitație), nepoțica mea, Maria, și prietenul ei, Darius, învață ce înseamnă să fii OM. Au luat parte la eveniment doamna Maria Petrescu, secretar UNIFERO, doamna Mioara Voicu, coordonator spectacol și al ansamblului artistic „FLORI DE NUC”. Toți membrii ansamblului au primit un exemplar din revista „Independența Română – Independența prin cultură”, editată de Fundația Literar-Istorică „Stoika”. Pentru frumoasele cuvinte rostite despre fundație și despre acțiunile președintelui acesteia, Florian Laurențiu Stoica, îi mulțumesc, din nou, doamnei Mioara Voicu. Cu această ocazie, i-am oferit volumul „Lumini sub umbre”, scris de președintele fundației.

La aceată acțiune au participat dansatori, actori, poeți, cântăreți de muzică populară care au avut parte de un public minunat. Eu am recitat poezii din ultimul meu volum de versuri, „Când anii trec”, iar nepoțica mea, Maria Alexandru, și Darius Nicolae au recitat din poeziile mele pentru copii.

Felicitări, oameni inimoși cu inițiative de suflet! Vom fi și noi acolo de fiecare dată.

DOINA BÂRCĂ

Contents